Source: https://tech.sme.sk/c/2902987/sud-sa-postavil-za-belgicke-noviny-proti-vyhladavacu-google.html
Timestamp: 2017-09-23 22:16:56+00:00

Document:
Súd sa postavil za belgické noviny proti vyhľadávaču Google - tech.sme.sk
Súd sa postavil za belgické noviny proti vyhľadávaču Google
Americký internetový vyhľadávač Google narazil v Belgicku, kde mu miestny súd zakázal na stránke Google News reprodukovať články francúzsky písaných belgických novín. Bruselský súd tiež internetovému gigantu pohrozil pokutou jedného milióna eur za každý d
22. sep 2006 o 0:00 (čtk)
Americký internetový vyhľadávač Google zlyhal v Belgicku, kde mu miestny súd zakázal na stránke Google News reprodukovať články francúzsky písaných belgických novín. Bruselský súd tiež internetovému gigantu pohrozil pokutou jedného milióna eur za každý deň, kedy sa verdiktu nepodriadi.
Sťažnosť na Google podala začiatkom augusta spoločnosť Copierpress, ktorá sa stará o autorské práva frankofónnej tlače. Nepáčilo sa jej, že bez ich dovolenia zverejňuje na belgickej stránke Google News zhrnutie článkov a odkazy na ich plné znenie v internetových vydaniach denníkov ako sú La Derniere Heure, La Libre Belgique či Le Soir.
Bruselský súd dal tiež za pravdu žalobe, ktorá protestovala proti tomu, že Google denníkom nič neplatí a pritom zarába na reklame, keď zverejňuje obsah článkov.
Google News je počítačom generovaná stránka, ktorá podľa spravodajských tém ponúka odkazy na verejne prístupné materiály médií buď v celom svete alebo v jednotlivých krajinách.
Bruselský súd vyniesol verdikt už 5. septembra, ale do platnosti vstúpil až 19. septembra. Google sa mu pravdepodobne podriadil a na belgických Google News sa už neobjavujú nové správy klientov Copierpress. Najobľúbenejší internetový vyhľadávač má teraz mesiac na odvolanie.

References: Súd 
 súd 
 súd 
 súd 
 súd 
 súd 
 súd